Lærdal prestegjeld

Lærdal prestegjeld var et prestegjeld tilhørende Indre Sogn prosti. Det omfattet sogn i Lærdal kommune i Sogn og Fjordane fylke, og hovedkirken var Tønjum kirke.

Lærdals kirkesogn er nå en del av Lærdal kirkelige fellesråd, og underlagt Sogn prosti i Bjørgvin bispedømme i Den norske kirke.

Historikk 

Túnynjar sókn (norrønt) har sin opprinnelse fra kristningen av landet. Lærdal prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Tønjum med Borgund, Hauge og Årdal annekssogn.

Leirdal prestegjeld dannet grunnlaget for Leirdal formannskapsdistrikt, som ble opprettet i 1837.

Ved kgl.res. av 4. oktober 1862 ble Lærdal prestegjeld delt ved at Årdal sogn ble skilt ut som eget sognekall.

Ved avviklingen bestod Lærdal prestegjeld av menighetene i Tønjum, Borgund og Hauge.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Lærdals historie
Religion i Vestland
Prestegjeld i Bjørgvin bispedømme